Rektascenzija
Rektascenzija (lat. ascensio recta) je jedna od koordinata kojima se definira položaj objekta na nebu u ekvatorijalnom koordinatnom sistem. Rektascenzija (RA, eng.: right ascension) je ekvivalentna geografskoj dužini na Zemlji, ali se ne mjeri u stepenima, već u satima, minutima i sekundama (0-24h). Položaj se mjeri istočno od proljetne tačke koja je jedno od dva sjecišta nebeskog ekvatora i ekliptike. 1h odgovara uglu od 15°. Primjeri: Alpha Andromedae ima vrijednost 00h 08m 23.3s . Alpha Centauri ima vrijednost 14h 39m 36.2s Da bi se pozicija nekog objekta potpuno obuhvatila navodi se rektascenzija, deklinacija i epoha (godina) mjerenja npr: 12h 52m 03.32s, -47°34'43.0", J2000.0.